
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL SPECIALIŲ ŠAKIŲ RAJONO SAVIVALDYBĖS LEIDIMŲ, SUTEIKIANČIŲ TEISĘ TRANSPORTO PRIEMONĖMS STOVĖTI KELIO ŽENKLO NR. 531 „REZERVUOTA STOVĖJIMO VIETA“ GALIOJIMO ZONOJE, IŠDAVIMO TVARKOS APRAŠO 
2014 m. gruodžio 11 d.  Nr. AT-
Šakiai

Vadovaudamasis Lietuvos Respublikos saugaus eismo automobilių keliais įstatymo 10 straipsnio 8 dalies 3 ir 6 punktais, Lietuvos Respublikos vietos savivaldos įstatymo 6 straipsnio 32 ir 39 punktais, 29 straipsnio 8 dalies 2 punktu ir rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 24 punktu:

1. T v i r t i n u Specialių Šakių rajono savivaldybės leidimų, suteikiančių teisę transporto priemonėms stovėti kelio ženklo Nr. 531 „Rezervuota stovėjimo vieta“ galiojimo zonoje, išdavimo tvarkos aprašą (pridedama).
2. P a v e d u rajono savivaldybės administracijos Ūkio skyriaus vyresniajam specialistui Aurimui Staugaičiui būti atsakingam už specialių Šakių rajono savivaldybės leidimų, suteikiančių teisę transporto priemonėms stovėti kelio ženklo Nr. 531 „Rezervuota stovėjimo vieta“ galiojimo zonoje, išdavimą, registravimą.

3. P r i p a ž į s t u netekusiu galios rajono savivaldybės administracijos direktoriaus 2009 m. lapkričio 9 d. įsakymą Nr. AT-1505 „Dėl specialių Šakių rajono savivaldybės leidimų, suteikiančių teisę transporto priemonėms stovėti kelio ženklo Nr. 531 „Rezervuota stovėjimo vieta“ galiojimo zonoje, išdavimo tvarkos aprašo ir aprašymo“.

